Αιγυπτιακές προεδρικές εκλογές 2014

μικρογραφία|Εκλογικό κέντρο στο Κάιρο, 27 Μαΐου 2014.
**Προεδρικές εκλογές** διεξήχθησαν στην Αίγυπτο την περίοδο από 26 ως 28 Μαΐου 2014. Μόνο δύο ήταν οι υποψήφιοι: ο πρώην υπουργός Άμυνας Αμπντέλ Φατάχ αλ Σίσι και ο υποψήφιος του Αιγυπτιακού Λαϊκού Ρεύματος Χαμντίν Σαμπαχί. Οι εκλογές έγιναν σχεδόν έναν χρόνο μετά τις διαδηλώσεις του Ιουνίου του 2013 που πυροδότησαν την ανατροπή του τότε προέδρου Μοχάμεντ Μόρσι σε πραξικόπημα. Οι εκλογές, που ήταν προγραμματισμένο να διαρκέσουν δύο ημέρες, παρατάθηκαν για μία τρίτη ημέρα. Σύμφωνα με επίσημα στοιχεία στις εκλογές ψήφισαν συνολικά 25.578.233 άτομα, κάτι που αντιστοιχεί σε συμμετοχή 47,5%, με τον ελ Σίσι να κερδίζει τη νίκη με 23,78 εκατ. ψήφους, ποσοστό 96,91%, 10 εκατ. περισσότερες ψήφους από τον πρώην πρόεδρο Μοχάμεντ Μόρσι (ο οποίος έλαβε 13 εκατ. ψήφους στις προεδρικές εκλογές του 2012).

## Πλαίσιο
Ο προγραμματισμός των προεδρικών εκλογών έγινε μετά τις διαδηλώσεις που έλαβαν χώρα στις 30 Ιουνίου 2013, κατά τις οποίες ανατράπηκε ο πρόεδρος Μοχάμεντ Μόρσι και έπειτα από το δημοψήφισμα για Σύνταγμα που διεξήχθη τον Ιανουάριο του 2014. Ο μεταβατικός πρόεδρος Αντλί Μανσούρ ανακοίνωσε στις 26 Ιανουαρίου 2014 ότι οι προεδρικές εκλογές θα γίνονταν πριν τις βουλευτικές. Για την επίβλεψη των εκλογών συστάθηκε μια πενταμελής επιτροπή. Η τελική προθεσμία για τις προτάσεις που αφορούν τον εκλογικό νόμο ήταν η 9η Φεβρουαρίου. Ο νόμος που διέπει τις προεδρικές εκλογές δημοσιοποιήθηκε από τον πρόεδρο στις 8 Μαρτίου. Η επίσημη ανακοίνωση των αποτελεσμάτων έγινε στις 3 Ιουνίου.

Στις εκλογές δεν έλαβαν μέρος ο Αϊμάν Νουρ και το κόμμα του Γκαντ ελ Θάουρα, όπως ανακοίνωσαν στις 9 Φεβρουαρίου. Παρόμοια ανακοίνωση έκανε στις 27 Απριλίου και ο Εθνικός Συνασπισμός για την Υποστήριξη της Νομιμότητας. Το κίνημα της 6ης Απριλίου αποφάσισε να μην μετέχει στις εκλογές, περιγράφοντας τη διαδικασία ως "φάρσα" Ίδια απόφαση έλαβε και το Κόμμα Ισχυρή Αίγυπτος, στις 14 Μαΐου.

## Αποτελέσματα
Μετά την ανακοίνωση των επίσημων αποτελεσμάτων, ο  Χαμντίν Σαμπαχί συνεχάρη τηλεφωνικά τον ελ Σίσι και εξέφρασε την πίστη του ότι  θα πετύχει στο έργο του.
Μία ώρα μετά τον διορισμό του στο ύπατο αξίωμα της χώρας, ο ελ Σίσι απηύθυνε τηλεοπτικό διάγγελμα προς το λαό, τονίζοντας ότι ήταν 
"ώρα για δουλειά", με μελλοντικό στόχο να γίνουν οι στόχοι των επαναστάσεων πραγματικότητα: η ελευθερία, η αξιοπρέπεια, η ανθρωπιά και η κοινωνική δικαιοσύνη.

|- bgcolor="#E9E9E9" align="center"
! colspan="2" align="left" |Υποψήφιοι
! colspan="1" align="left" | Κόμματα
! width="75" | Ψήφοι
! width="30" | %
|-
| bgcolor="white" |
| align="left" | Αμπντέλ Φατάχ αλ Σίσι
| align="left" | Ανεξάρτητος 
| **23.780.104**  
| **96,91%**
|-
| bgcolor="green" |
| align="left" | Χαμντίν Σαμπαχί
| align="left" | Αιγυπτιακό Λαϊκό Ρεύμα
| 757.511 
| 3,09%
|-
| colspan="5" bgcolor="#E9E9E9" |
|-
! colspan="3" align="left" | Σύνολο - έγκυρα
! 24.537.615
! 95,93%
|-
| colspan="5" bgcolor="#E9E9E9" | 
|-
| colspan="3" align="left" | Άκυρα ψηφοδέλτια
| 1.040.608  ||  4,07% 
|-
| colspan="3" align="left" | Συμμετοχή
| 25.578.233 ||47,45% 
|-
| colspan="3" align="left" | Αποχές
|   || 
|-
| colspan="3" align="left" | Εγγεγραμμένοι
| 
| bgcolor="#E9E9E9" |
|-
| colspan="5" bgcolor="#E9E9E9" | 
|-
| colspan="5" align="left" | Πηγή:
|}

## Παραπομπές


## Εξωτερικοί σύνδεσμοι
* Επιτροπή προεδρικών εκλογών  επίσημη σελίδα 
* Επίσημος ιστότοπος προεδρικών εκλογών  
* Ahram  * Online's Guide to Egypt's 2014 Presidential Polls

2014
Κατηγορία:Εκλογές του 2014